ז'וסטין טרייה

ז'וסטין טרייה (בצרפתית: Justine Triet, יפא: , נולדה ב־17 ביולי 1978) היא במאית, תסריטאית ועורכת קולנוע צרפתייה. כתבה וביימה את "אנטומיה של נפילה", שזכה בפרס דקל הזהב בפסטיבל קאן, בפרס אוסקר לתסריט המקורי הטוב ביותר והיה מועמד לפרס אוסקר לסרט הטוב ביותר.

 קריירה 
טרייה היא בוגרת בית הספר הלאומי הגבוה לאמנויות היפות שבפריז. עבודותיה המוקדמות היו בעיקר סרטים דוקומנטריים שעסקו בסוגיות של צדק חברתי: טרייה צילמה, ערכה וביימה את "Sur Place"  ("On the Spot", 2007) סרט תיעודי קצר שעסק במהומות חוק תעסוקת הצעירים בצרפת, ושאף לספק פרשנות בעלת יותר ניואנסים מאשר הסיקור הטלוויזיוני. "L’Orde des mots ("Binding Words",  2007), שבו טרייה לקחה חלק כבמאית-שותפה ועורכת, התמודד עם שאלות הקשורות לזהות מינית. טרייה ביימה, צילמה וערכה גם את "Solférino" (2009), על הבחירות לנשיאות צרפת ב-2007. Des ombres dans la maison ("Shadows in the House", 2010) מתמקד בנער בן מיעוטים בגיל 15, שאמו מתמודדת עם אלכוהוליזם.

ב-2012, טרייה החלה לשנות את כיוונה מסרטים דוקומנטריים לסרטים בדיוניים. היא כתבה וביימה סרט קצר, "Two Ships", המספר אודות אמן צעיר ואהובותיו. הסרט זכה להצלחה בפסטיבלי הסרטים, בהם זכה ב-9 פרסים והיה מועמד ל-6 נוספים. לאחר מכן עברה לביים סרטים עלילתיים באורך מלא.

ב-2013 עלה לאקרנים "Age of Panic" , הסרט באורך מלא הראשון של טרייה (כבמאית ותסריטאית). הסרט הוצג בפסטיבל קאן 2013, ודורג במקום העשירי ברשימת ה-Top 10 של מגזין הקולנוע Cahiers du Cinéma. כמו כן, הסרט זכה בפרס חביב הקהל בפסטיבל הקולנוע הבין-לאומי בפריז.

ב-2016, טרייה כתבה וביימה את "In Bed with Victoria" , דרמה קומית רומנטית על חיפושי האהבה של עורכת-דין בשנות השלושים לחייה. הסרט היה מועמד לפרס סזאר לסרט הטוב ביותר ולתסריט המקורי הטוב ביותר.

ב-2019, הדרמה הקומית Sibyl , בבימויה של טרייה, הייתה מועמדת לפרס דקל הזהב בפסטיבל קאן.

ב-2023 הוקרן "אנטומיה של נפילה" שביימה טרייה וכתבה את התסריט (בשיתוף עם בן-זוגה ), דרמה משפטית העוסקת במשפט רצח בו הנאשמת היא אשתו של הנרצח, ובהשפעת המצב על ילדם בן ה-11. הסרט הוצג בפסטיבל קאן 2023 וזכה בפרס דקל הזהב. הסרט זכה בפרס אוסקר לתסריט המקורי הטוב ביותר והיה מועמד ב-4 קטגוריות נוספות: הסרט הטוב ביותר, הבימוי הטוב ביותר, השחקנית הטובה ביותר והעריכה הטובה ביותר. כמו כן הסרט זכה בפרס גלובוס הזהב ללתסריט הטוב ביותר ולסרט הזר הטוב ביותר; זכה בפרס BAFTA לתסריט המקורי הטוב ביותר והיה מועמד לסרט הטוב ביותר, הסרט הזר הטוב ביותר והבימוי הטוב ביותר. אנטומיה של נפילה זכה ב-6 פרסי סזאר, כולל הסרט הטוב ביותר, התסריט המקורי הטוב ביותר והבימוי הטוב ביותר. טרייה היא האישה השלישית שזוכה בפרס דקל הזהב והאישה השמינית שמועמדת לפרס אוסקר לבימוי הטוב ביותר (והאישה הצרפתייה הראשונה).

 חיים אישיים 
טרייה במערכת יחסים עם , במאי, תסריטאי ושחקן צרפתי. לזוג יש שתי ילדות. טרייה והררי עבדו לראשונה בסרט Age of Panic (2013), שטרייה ביימה והררי שיחק בו בתפקיד ראשי. מאז הזוג שיתף פעולה מספר פעמים, כולל בכתיבה המשותפת של התסריט זוכה הפרסים של "אנטומיה של נפילה".

טרייה חברה בארגון Collectif 50/50 , הפועל לקידום שוויון מגדרי בתעשיית הקולנוע.

 דעות פוליטיות 
בנאום הזכייה בפרס דקל הזהב בפסטיבל קאן 2023, טרייה הכריזה על תמיכתה במחאות על רפורמת הפנסיה הצרפתית, והתנגדה לדיכוי המחאה בידי נשיא צרפת עמנואל מקרון. היא האשימה את "הממשלה הנאו-ליברלית" במסחור התרבות והחלשת הייחודיות התרבותית של צרפת. טרייה הקדישה את הפרס לבמאים חדשים ולאלו אשר נתקלים בקשיים בתעשיית הקולנוע, וקראה ליצירת הזדמנויות נוספות ותמיכה גדולה יותר בכישרונות צעירים. נאומה של טרייה התקבל בביקורת בקרב מפלגתו של מקרון ופעילי ימין. שרת התרבות של צרפת, , אמרה שהיא "הוכתה בתדהמה מהאמירות הלא הוגנות" של טרייה. לעומת זאת, נאומה של טרייה זכה לתמיכה מפוליטיקאים שמאליים ומה-SRF, גילדת הבמאים הצרפתית. לפי וראייטי, מקורות המעורים בנעשה בצרפת טענו שטרייה "נענשה" על שהעבירה ביקורת על מקרון, בכך שוועדת האוסקר של צרפת בחרה ש תייצג את צרפת בקטגוריית הסרט הזר של האוסקר ה-96, במקום "אנטומיה של נפילה".

ב-2024 חתמה טרייה על עצומה המתנגדת לרפורמות של חאבייר מיליי בבתי הספר לקולנוע בארגנטינה.

 פילמוגרפיה 
סרטים
 שנה שם תפקידהערותבמאיתתסריטאית 2012 Two Ships  סרט קצר 2013 align="right"| Age of Panic    2016 In Bed with Victoria    2019Sibyl    2023אנטומיה של נפילה  

תיעודי
 שנה שם תפקידהערותבמאיתמפיקהעורכתסינמטוגרפיה 2007     סרט קצר 2007      2009      2010     

 פרסים ומועמדויות 
שנהפרסקטגוריהפרויקטתוצאה2023פרסי אגודת מבקרי הקולנוע של סן דייגוהתסריט המקורי הטוב ביותראנטומיה של נפילה (עם ארתור הררי)2024פרסי גלובוס הזהבהתסריט הטוב ביותרפרס לומיירהבמאי הטוב ביותראנטומיה של נפילההתסריט הטוב ביותראנטומיה של נפילה (עם ארתור הררי)פרס האקדמיה הבריטית לקולנועהבמאי הטוב ביותראנטומיה של נפילההתסריט המקורי הטוב ביותראנטומיה של נפילה (עם ארתור הררי)פרס סזארהבמאי הטוב ביותראנטומיה של נפילההתסריט המקורי הטוב ביותראנטומיה של נפילה (עם ארתור הררי)פרס סטלייטהתסריט המקורי הטוב ביותרפרס אוסקרהבמאי הטוב ביותראנטומיה של נפילההתסריט המקורי הטוב ביותראנטומיה של נפילה (עם ארתור הררי)

קישורים חיצוניים

 הערות שוליים 

קטגוריה:במאי קולנוע צרפתים
קטגוריה:במאיות קולנוע צרפתיות
קטגוריה:במאי סרטים תיעודיים צרפתים
קטגוריה:תסריטאי קולנוע צרפתים
קטגוריה:תסריטאיות קולנוע צרפתיות
קטגוריה:נשים זוכות פרסים: אמנות
קטגוריה:זוכי פרס גלובוס הזהב: במאים
קטגוריה:זוכות פרס גלובוס הזהב
קטגוריה:זוכי אוסקר: התסריט המקורי הטוב
קטגוריה:זוכי פרס סזאר
קטגוריה:זוכות פרס סזאר
קטגוריה:צרפתים שנולדו ב-1978
קטגוריה:צרפתיות שנולדו ב-1978